Strekningen mellom Myre og Høydalen har asfaltdekke, mens veien videre til Nyksund har grusdekke. Veien går gjennom et lavt skar til Høydalen, og videre langs Langøyas vestside. Øksnes kommune har foreslått at den kommunale veien til Nyksund skal omklassifiseres til fylkesvei, for å få sikret veien mot ras raskere enn det kommunen i dag har økonomi til, men fylkesråd for samferdsel Tove Bjørkmo har svart negativt på forslaget.